kalixlouiis/myanmar-wikipedia-corpus huggingface dataset:
ကက်သလစ် သာသနာတော် (လက်တင်: Ecclesia Catholica) သို့မဟုတ် ရိုမန်ကက်သလစ်အသင်းတော် (အင်္ဂလိပ်: Roman Catholic Church) သည် မူလပထမ ခရစ်ယာန်ဂိုဏ်းဖြစ်ပြီး ကမ္ဘာပေါ်တွင် ဘာသာဝင်ဦးရေ အများဆုံး ခရစ်ယာန်သာသနာတစ်ခုဖြစ်၍၊ ၂၀၁၉ ခုနှစ် စာရင်းအရ ပျမ်းမျှ ဘာသာဝင်ဦးရေ ၁.၃ ဘီလီယံ ရှိသည်။
ကမ္ဘာ့သက်တမ်းအရင့်ဆုံးနှင့် အကြီးဆုံး အဖွဲ့အစည်း တစ်ခုဖြစ်သည်နှင့်အညီ ကက်သလစ်သာသနာသည် သမိုင်းတစ်လျှောက်လုံးနှင့် အနောက်တိုင်းယဉ်ကျေးမှု ဖွံ့ဖြိုးမှုတို့တွင် အဓိက အခန်းကဏ္ဍ၌ ပါဝင်ခဲ့သည်။
အသင်းတော်ကို ပုပ်ရဟန်းမင်းကြီးဟုခေါ်သော ရောမမြို့‌ရှိ ဆရာတော်က ဦးစီးဦးဆောင်ပြုသည်။
သာသနာတော်၏ ပင်မအုပ်ချုပ်ရေးဌာနမှာ ဗာတီကန်မြို့ပြနိုင်ငံဖြစ်သည်။
သာသနာတော်ကို အသင်းတော်ပေါင်း ၂၄ သင်းဖြင့် ဖွဲ့စည်းထားပြီး၊ လက်တင်အသင်းတော်နှင့် အရှေ့တိုင်းကက်သလစ်အသင်းတော် ၂၃ သင်း ပါဝင်သည်။
၎င်းအသင်းတော်များကိုလည်း ဂိုဏ်းအုပ်သာသနာပေါင်း ၃၅၀၀ ကျော်ဖြင့် ကမ္ဘာတစ်ဝမ်းလုံး၌ ပိုင်းခြား ဖွဲ့စည်းအုပ်ချုပ်သည်။
ကက်သလစ်တို့၏ ခရစ်ယာန်ယုံကြည်ခြင်းသည် နိုင်စန် ခရိ(ဒ်) (Nicene Creed) ဟုခေါ်သော ယုံကြည်ခြင်းအချုပ်ပေါ်တွင် အခြေခံထားသည်။
ကက်သလစ်သာသနာတော်သည် ယေရှုခရစ်တော် ကိုယ်‌တော်တိုင် တည်ထောင်ထား၍ တစ်ခုတည်းဖြစ်သော၊ သန့်ရှင်းသော၊ တစ်လုံးတစ်ဝတည်းဖြစ်သော၊ တမန်တော်ကြီးများမှ ဆင်းသက်လာသော သာသနာတော်ဖြစ်ကြောင်းကို အကြွင်းမဲ့လက်ခံ သွန်သင်ယုံကြည်သည်။
ကက်သလစ်ဆရာတော်များသည် အစဉ်အဆက် ‌ခရစ်တော်၏ တမန်တော်များ အရိုက်အရာကို ဆက်ခံသောသူများ ဖြစ်၍ ပုပ်ရဟန်းမင်းကြီးသည်လည်း အစဉ်အဆက်အားဖြင့် တမန်တော်ရှင်ပေတရု၏ အရိုက်အရာကို ဆက်ခံသူဖြစ်ကြောင်း လက်ခံယုံကြည်ကြသည်။
ကက်သလစ်အသင်းတော်သည် Sacred Tradition ဟုခေါ်သော အသင်းတော်၏ ထုံးထမ်းစဉ်လာဖြင့်၊ မူလခရစ်ယာန်ယုံကြည်ခြင်း (original Christian faith) နှင့် မမှားမယွင်းသောသွန်သင်ချက် (infallibility) တို့ကို ဆက်လက် ထိန်းသိမ်းသွန်သင်ထားခဲ့သည်။
ထုံးတမ်းအစဉ်အလာနှင့် မြတ်သောအယူဝါဒ ကက်သလစ်သာသနာတော်၏ မြတ်သောအယူဝါဒတွင် စက္ကရမင်မင်္ဂလာ သို့မဟုတ် စက္ကရမင်တူး(Sacramento) ဟုခေါ်သော မင်္ဂလာ (၇) ပါးရှိပြီး၊ ကိုယ်တော်မြတ် စက္ကရမင်မင်္ဂလာ သို့မဟုတ် ကိုယ်တော်မြတ် စက္ကရမင်တူး (Eucharist) မှာ အရေးပါဆုံးနှင့် အခြေခံအကျဆုံး ဖြစ်သည်။
၎င်း စက္ကရမင်တူးကို မစ္ဆားတရားတော် (mass) ဟုခေါ်သော ဝတ်ပြုပွဲတွင် ခရစ်ယာန်ထုံးတမ်း အစဉ်အလာနှင့်အညီ ကျင်းပပြုလုပ်သည်။
ကက်သလစ်အသင်းတော်သည် မစ္ဆားတရားတော်အတွင်း ဦးဆောင်သူ ရဟန်း၏ ဘိသိက်မင်္ဂလာတင်ဆုတောင်းခြင်းအားဖြင့် ပူဇော်ထားသော ပေါင်မုန့်နှင့် စပျစ်ရည်သည် ခရစ်တော်ဘုရားရှင်၏ အသားတော်နှင့် အသွေးတော်အဖြစ် ပြောင်းလဲသွားကြောင်း(Transfiguration)ကို သွန်သင်သည်။
ကက်သလစ်ဘာသာတွင် အပျိုစင်ကညာမာရိယာ(Blessed Virgin Mary)အား ဘုရားရှင်၏ မယ်တော် (Mother of God) နှင့် ကောင်းကင်ဘုံဘုရင်မ (Queen of Heaven) အဖြစ် သဒ္ဓါကြည်ညိုကြသည်။
‌အကြောင်းမှာ မာရိယာသည် သန့်ရှင်းသောဝိဉာဉ်တော်အားဖြင့် ပဋိသန္ဓေဆောင်တော်မူပြီး ယေဇူးခရစ်တော်အား မွေးဖွားပေးသူဖြစ်သောကြောင့်တည်း။
ကက်သလစ်သွန်သင်မှုတွင် ယေဇူးရွှေနှလုံးတော်(Sacred Heart of Jesus)အား သဒ္ဓါကြည်ညိုခြင်း၊ ကရုဏာရှင်ယေဇူး (Divine Mercy) အား ရိုသေလေးမြတ်ခြင်း၊ မယ်တော်၏ အပြစ်မဲ့သန္ဓေယူတော်မူသော နှလုံးတော်( Immaculate Heart of Mary) အား ကြည်ညိုလေးမြတ်ခြင်း၊ သူတော်စင်များအား (Litany of Saints) သဒ္ဓါကြည်ညိုမှုပြုခြင်း၊ ဧဝံဂေလိသတင်းကောင်းဟောပြောခြင်း (Evangelization of the Gospel) နှင့် ကက်သလစ်လူမှုဆက်ဆံရေးသွန်သင်ချက် (Catholic social teaching) များလည်း ပါဝင်‌ပေသည်။
ကက်သလစ်လူမှုဆက်ဆံရေးသွန်သင်ချက်များသည် နာမကျန်းသူများနှင့် ဆင်းရဲသားများ အကူအညီပေးခြင်းကဲ့သို့သော စေတနာ့ဝန်ထမ်းအလုပ်များနှင့် ဂရုဏာလုပ်ငန်းများ ဖြစ်ကြသည်။
ကက်သလစ်ဘာသာသည် ကမ္ဘာ့အကြီးဆုံး ပညာရေးနှင့် ကျန်းမာရေး အထောက်အပံ့ပေးသည့် အစိုးရမဟုတ်သောအဖွဲ့အစည်းတစ်ရပ်လည်း ဖြစ်သည်။
ကမ္ဘာ့သက်တမ်းအရင့်ဆုံးနှင့် အကြီးဆုံး အဖွဲ့အစည်း တစ်ခုဖြစ်သည်နှင့်အညီ ကက်သလစ်ဘာသာသည် အနောက်တိုင်း ဒဿနအတွေးအခေါ်၊ ယဉ်ကျေးမှု၊ အနုပညာနှင့် ဝိဇ္ဇသိပ္ပံအရပ်ရပ်တို့၌ ကြီးမားသောဩဇာလွှမ်းမိုးသက်‌ရောက်မှုများ ရှိလေသည်။
၂၀ ရာစုနှောင်းပိုင်းမှစ၍ ကက်သလစ်ဘာသာအပေါ် သာသနာတော်၏ လိင်မှုကိစ္စဆိုင်ရာ သွန်သင်ချက်များ၊ အမျိုးသမီးဘုန်းတော်ကြီးများ မရှိခြင်းနှင့် ရဟန်းများ၏ လိင်အကြမ်းဖက်မှုဖြစ်စဉ်များ‌အတွက်ကြောင့် ဝေဖန်ရိုက်ခတ်မှုများစွာရှိနေသည်။
အမည်နာမ ကက်သလစ် (ဂရိ: καθολικός၊ အဓိပ္ပာယ်: စကြဝဠာတစ်ခုလုံးနှင့် သက်ဆိုင်သော၊ အင်္ဂလိပ်: Catholic) ဟူသော အသုံးအနှုန်းကို ၂ ရာစုအစောပိုင်းတွင် အသင်းတော်အား ဖော်ပြရန် ပထမဆုံး အသုံးပြုခဲ့သည်။
ခေတ်ဟောင်း မြန်မာစာပေများတွင် ကက်သလစ်ခရစ်ယာန်ဂိုဏ်းကို ဘရင်ဂျီဂိုဏ်း ဟုခေါ်ဆိုကြသည်။
​ ဆက်လက်ဖတ်ရှုရန် မြန်မာနိုင်ငံရှိ ရိုမန်ကက်သလစ် ခရစ်ယာန်ဘာသာ ပုပ်ရဟန်းမင်းကြီး ဗာတီကန်မြို့ပြနိုင်ငံ ဟောလီစီ ကိုးကား မြန်မာနိုင်ငံ ကက်သလစ်သာသနာ Category:ခရစ်ယာန်ဘာသာ။
ကမ္ဘာ့လူဦးရေ တိုးတက်လာမှုကို သတိမူနိုင်စေရန် ရည်ရွယ်၍ နှစ်စဉ် ဇူလိုင် ၁၁ ရက်နေ့ကို ကမ္ဘာ့လူဦးရေနေ့အဖြစ် သတ်မှတ်ထားသည်။
၁၉၈၉ ခုနှစ်တွင် ကုလသမဂ္ဂဖွံ့ဖြိုးမှုအစီအစဉ်၏ အုပ်ချုပ်မှုကောင်စီမှ စတင်သတ်မှတ်ခဲ့ခြင်းဖြစ်ပြီး ကမ္ဘာ့လူဦးရေ သန်းပေါင်း ငါးထောင်ပြည့်သည့်နေ့ဖြစ်သည့် ၁၉၈၇ ခုနှစ် ဇူလိုင် ၁၁ ရက်နေ့တွင် ကမ္ဘာတလွှားနေသူများ ကမ္ဘာ့လူဦးရေ တိုးတက်လာမှုကို သတိမူနိုင်ရန် စတင်လှုံဆော်ခဲ့သည်။
၂၀၁၄ ခုနှစ် နိုဝင်ဘာ ၁၁ ရက်နေ့ မြန်မာစံတော်ချိန် ညနေ ၇ နာရီ ၃၀ မိနစ်ရှိ ကမ္ဘာ့လူဦးရေစာရင်းမှာ (ခန့်မှန်း) ၇,၂၀၄,၀၇၁,၅၁၀ ဦးရှိပြီဖြစ်သည်။
အပြည်ပြည်ဆိုင်ရာ လွတ်ငြိမ်းချမ်းသာခွင့်အဖွဲ့ (Amnesty International) ကို အတိုကောက်အားဖြင့် အမ်နက်စ်တီ သို့ အေအိုင်ဟု ခေါ်ဝေါ်ကြသော အစိုးမရဟုတ်သည့် အဖွဲ့အစည်းတခုဖြစ်သည်။
အဖွဲ့ဝင် ၃ သန်းကျော်နှင့် ကမ္ဘာတဝှမ်းတွင် ထောက်ခံသူမျောက်များစွာ ရှိသည်။
အဖွဲ့၏ အဓိက လုပ်ဆောင်ချက်များမှာ 'လူ့အခွင့်အရေးချိုးဖောက်မှုများ ဖော်ထုတ်ရန် နှင့် ပပြောက်ရန် သုသေသနလုပ်ခြင်း၊ သတင်းအချက်အလက်များ ထုတ်ပြန်ခြင်းနှင့် လူ့အခွင့်အရေး ဥပဒေ ဖောက်ပြန်သူများများကို တရားစီရင်ရေး' ဆောင်ရွက်နိုင်ရန်ဖြစ်သည်။
အပြည်ပြည်ဆိုင်ရာ လွတ်ငြိမ်းချမ်းသာခွင့်အဖွဲ့ကို ၁၉၆၁ ခုနှစ်တွင် လန်ဒန်မြို့၌ စတင်တည်ထောင်ခဲ့သည်။
၎င်းကို စောင့်ကြည့်လေ့လာသူ (The Observer) သတင်းစာ၌ အမေ့ခံ အကျဉ်းသားများ (The Forgotten Prisoners) ခေါင်းစဉ်ဖြင့် ဆောင်းပါးရေးသားခဲ့သူ ဥပဒေပညာရှင် ပီတာ ဘန္နန်ဆန် (Peter Benenson) မှ တည်ထောင်ခဲ့ခြင်းဖြစ်သည်။
Peter Benenson. "The Forgotten Prisoners", The Observer, 28 May 1961. Retrieved 28 May 2011. အမ်နက်စ်တီမှ အပြည်ပြည်ဆိုင်ရာ ဥပေဒ စံနှုန်း ဆန့်ကျင်ဖောက်ဖျက်သူများကို ဖော်ထုတ်လေ့ရှိပြီး၊ ဖောက်ပြန်မှုများကို လစ်လျုရှုထားသည့် အစိုးရများသို့လည်း နိုင်ငံသားများနှင့် ပူးပေါင်းကာ တာဝန်ယူဖြေရှင်းပေးရန် ဖိအားပေးလေ့ရှိသည်။
အဖွဲ့အစည်း၏ 'နှိပ်စက်မှုပပျောက်ရေး လှုံဆော်မှု'ကြောင့် ၁၉၇၇ ခုနှစ်၌ နိုဘဲလ် ငြိမ်းချမ်းရေးဆု'' နှင့် ၁၉၇၈ ခုနှစ်၌ ကုလသမဂ္ဂ လူ့အခွင့်အရေး ဆုကိုလည်း ထပ်မံရရှိခဲ့သည်။
,Amnesty International (Informational Paper) - Learning to Give ကိုးကား Category:လူ့အခွင့်ရေး အဖွဲ့အစည်းများ။
ဆေးဘက်ဆိုင်ရာနည်းပညာတက္ကသိုလ်(ရန်ကုန်)သည် ရန်ကုန်မြို့ရှိ အင်းစိန်မြို့နယ်တွင် တည်ရှိသည်။
မြန်မာနိုင်ငံရှိ ဆေးဘက်ဆိုင်ရာ အဆင့်မြင့်ပညာကို သင်ကြားပေးသော တက္ကသိုလ် (၃)ခုအနက် တစ်ခုအပါအဝင်ဖြစ်သည်။
ဆေးဘက်ဆိုင်ရာနည်းပညာတက္ကသိုလ်(ရန်ကုန်)သည် ၄နှစ်ကြာသင်ယူရသော ဆေးဘက်ဆိုင်ရာနည်းပညာဘွဲ့ (B.Med.Tech)နှင့် ဆေးဘက်ဆိုင်ရာ မဟာသိပ္ပံဘွဲ့ (M.Med.Tech) နှင့် PhD သင်တန်းများကိုပါ ဖွင့်လှစ်သင်ကြားပေးလျက်ရှိသည်။
ဤတက္ကသိုလ်တွင် အထူးပြုဘာသာရပ်များဖြစ်သော ဓာတ်ခွဲနည်းပညာဘာသာရပ်(Medical laboratory Technology)၊ ဓာတ်မှန်နှင့်ပုံရိပ်ဖော်နည်းပညာဘာသာရပ်(Medical Imaging Technology)၊ အကြောအဆစ်ဆိုင်ရာခန္ဓာသန်စွမ်းမှုဘာသာရပ်(Physiotherapy)၊ ခြေတုလက်တုနှင့်အားပြုကိရိယာဘာသာရပ် (Prosthetics and orthotics)၊ ကျန်းမာရေးသတင်းအချက်အလက်နှင့် နည်းပညာဘာသာရပ် (Health Informations and Technology) နှင့် ဓာတ်ရောင်ခြည်ကုသမှုဆိုင်ရာနည်းပညာဘာသာရပ် (Radiation Therapy) စသည်တို့ကို သင်ကြားပို့ချလျက်ရှိသည် သမိုင်းကြောင်း မြန်မာနိုင်ငံတွင် တရားဝင် ဆေးဘက်ပညာသင်ကြားမှုများကို ၁၉၆၄ခုနှစ်တွင် ဆေးဘက်ပညာသည် ဒီပလိုမာဖြင့် စတင်ခဲ့သည်။
၎င်းဒီပလိုမာမှာ အင်္ဂလန်နိုင်ငံရှိ College of Radiographers ၏ လမ်းညွှန်ချက်များအရ သင်ကြားပေးခြင်းဖြစ်သည်။
၎င်းဒီပလိုမာကို ကိုလန်ဘိုစီမံကိန်းအရ နိုင်ငံတကာမှ နည်းပညာပိုင်းဆိုင်ရာ အထောက်အပံ့များဖြင့် ၁၉၈၆ခုနှစ်အထိ သင်ကြားပေးခဲ့သည်။
၁၉၉၃ခုနှစ်တွင် တက္ကသိုလ်အဆင့်သို့ Institute of Paramedical Science, Yangon အဖြစ် စတင်တည်ထောင်ခဲ့သည်။
ဆေးဘက်ဆိုင်ရာနည်းပညာတက္ကသိုလ်(ရန်ကုန်)မှာ မြန်မာနိုင်ငံရှိ ပထမဆုံးဆေးဘက်ဆိုင်ရာ တက္ကသိုလ်ဖြစ်သည်။
၂၀၀၂ခုနှစ်တွင် မန္တလေးမြို့၌ ဒုတိယ ဆေးဘက်ဆိုင်ရာတက္ကသိုလ်ဖြစ်သော ဆေးဘက်‌ဆိုင်ရာနည်းပညာတက္ကသိုလ်(မန္တလေး)ကို တည်ထောင်ခဲ့သည်။
ယခင်က ဆေးဘက်ပညာသည်တက္ကသိုလ်(ရန်ကုန်)ဟုခေါ်သော်လည်း နောက်ပိုင်းတွင် ဆေးဘက်ဆိုင်ရာနည်းပညာတက္ကသိုလ်(ရန်ကုန်)ဟု ပြောင်းလဲလိုက်သည်။
အလားတူလင့်ခ်များ ဆေးဘက်‌ဆိုင်ရာနည်းပညာတက္ကသိုလ်(မန္တလေး) တပ်မတော်သူနာပြုနှင့်ဆေးဘက်ပညာသည်တက္ကသိုလ် ကိုးကား Category:ရန်ကုန်မြို့ Category:ရန်ကုန်မြို့ရှိ တက္ကသိုလ်နှင့်ကောလိပ်များ Category:ရန်ကုန်တိုင်းဒေသကြီးအတွင်းရှိ တက္ကသိုလ်များ Category:မြန်မာနိုင်ငံရှိ ဆေးတက္ကသိုလ်များ Category:မြန်မာနိုင်ငံရှိ တက္ကသိုလ်နှင့်ကောလိပ်များ။
thumb|ပြည်သူ့ ကျန်းမာရေး တက္ကသိုလ် (ရန်ကုန်) ပြည်သူ့ကျန်းမာရေးတက္ကသိုလ်(ရန်ကုန်)သည် မြန်မာနိုင်ငံတွင် ပထမဦးဆုံး ပြည်သူ့ကျန်းမာရေးနှင့် သက်ဆိုင်သောတက္ကသိုလ်ဖြစ်သည်။
၂၀၀၇ ခုနှစ်တွင် စတင်ဖွင့်လှစ်ခဲ့ပြီး ဒီပလိုမာ၊ ဘွဲ့လွန်နှင့် ဒေါက်တာဘွဲ့များအတွက် ဖွင့်လှစ်သင်ကြားပေးနေသည်။
ဤတက္ကသိုလ်တွင် ဆရာဝန်များ(M.B.,B.S)၊ သွားနှင့်ခံတွင်းဆရာဝန်များ (B.D.S)၊ သူနာပြုများ (B.N.Sc)၊ ကျန်းမာရေးဝန်ထမ်းများ (B.Comm.H) စသည့် ဆေးပညာနှီးနွယ်တက္ကသိုလ်များမှ အောင်မြင်ပြီးစီးထားသူများ တက်ရောက်သင်ကြားခွင့်ရှိသည်။
သင်တန်းတက်ရောက်ရန်အတွက် အစိုးရဝန်ထမ်း ဆရာဝန်များ လျှောက်ထားခွင့်ရှိသည်။
ဤတက္ကသိုလ်သည် မြန်မာ့ ကျန်းမာရေးဝန်ကြီးဌာနလက်အောက်တွင် ရှိသည်။
ဤတက္ကသိုလ်သည် South-East Asia Public Health Education Institution Network (SEAPHEIN)၏ အဖွဲ့ဝင်တစ်ခုဖြစ်သည်။
သင်ကြားပေးသော ဘွဲ့များ ဆေးရုံအုပ်ချုပ်မှုနှင့် ကျန်းမာရေးစီမံခန့်ခွဲမှု မဟာဘွဲ့ [M.Med.Sc in Hospital Administration and Health Management] ပြည်သူ့ကျန်းမာရေး ဘွဲ့လွန် [Master of Public Health] ပြည်သူ့ကျန်းမာရေး ဒေါက်တာဘွဲ့ [PhD in Public Health] ဆေးသိပ္ပံပညာ ဒီပလိုမာ [Diploma in Medical Science] ဆေးပညာပေး ဒီပလိုမာ [Diploma in Medical Education] ဌာနများ ကျန်းမာရေးမူဝါဒနှင့် စီမံအုပ်ချုပ်မှုဌာန [Health Policy and Management ] ကူးစက်ရောဂါ ပျံ့ပွားခြင်းနှင့် ကာကွယ်ခြင်းဆိုင်ရာ ပညာဌာန [Epidemiology] ဆေးစာရင်းအင်းပညာဌာန [Biostatistics] လူ့အကျင့်နှင့် ဆက်သွယ်ရေးဆိုင်ရာ ဆေးပညာဌာန [Health Behaviour and Communication] အသက်မွေးဝမ်းကြောင်းနှင့် ပတ်ဝန်းကျင်ဆိုင်ရာ ဆေးပညာဌာန [Occupational and Environmental Health] လူဦးရေနှင့် မိသားစု ဆေးပညာဌာန [Population and Family Health] အာဟာရနှင့် အစားအစာ ဘေးကင်းရေးဌာန [Nutrition and Food Safety] ပြည်သူ့ကျန်းမာရေး ဓာတ်ခွဲစမ်းသပ်မှုဌာန [Public Health Laboratory] ဆေးသိပ္ပံပညာနှင့် ပြန်ကြားရေး နည်းပညာဌာန[Medical Education Science & Information Technology] အလားတူလင့်ခ်များ ဆေးတက္ကသိုလ်(၁) ရန်ကုန် ဆေးတက္ကသိုလ်(၂) ရန်ကုန် ဆေးတက္ကသိုလ် (မန္တလေး) ဆေးတက္ကသိုလ် (မကွေး) ကျန်းမာရေးတက္ကသိုလ် (မကွေး) ကိုးကား ပြင်ပလင့်ခ်များ SEAR News SEAPHEIN Category:ရန်ကုန်မြို့ Category:ရန်ကုန်မြို့ရှိ တက္ကသိုလ်နှင့်ကောလိပ်များ Category:ရန်ကုန်တိုင်းဒေသကြီးအတွင်းရှိ တက္ကသိုလ်များ Category:မြန်မာနိုင်ငံရှိ ဆေးတက္ကသိုလ်များ Category:မြန်မာနိုင်ငံရှိ တက္ကသိုလ်နှင့်ကောလိပ်များ။
ဆေးတက္ကသိုလ်(၂) ရန်ကုန်သည် ရန်ကုန်တိုင်းဒေသကြီး၊ မြောက်‌ဥက္ကလာပမြို့နယ် ခေမာသီလမ်းတွင် တည်ရှိပြီး ရန်ကုန်မြို့တွင်းမှ ၁၂ မိုင်ခန့်ကွာဝေးသည်။
ဆေးတက္ကသိုလ်(၂) ရန်ကုန်သည် Educational Commission for Foreign Medical Graduates က မြန်မာနိုင်ငံအတွင်း အသိအမှတ်ပြုသော ကျောင်း ၄ ကျောင်းအနက်တစ်ကျောင်းလည်း ဖြစ်သည်။
သမိုင်းကြောင်း ၁၉၆၃ ခုနှစ်၊ ဇူလိုင်လ ၁၅ ရက်၌ မင်္ဂလာဒုံမြို့နယ်တွင် ဆေးကောလိပ်အဖြစ် စတင်တည်ထောင်ခဲ့သည်။
ရန်ကုန်တက္ကသိုလ်၏ မဟာဌာနတစ်ခုအဖြစ် စတင်ခဲ့သော်လည်း ၁၉၆၄ တွင် သီးခြား တက္ကသိုလ်(အင်စတီကျု)တစ်ခုအဖြစ် ကူးပြောင်းခဲ့သည်။
၁၉၇၃ ခု၊ အောက်တိုဘာ ၁ တွင် ပညာရေးဝန်ကြီးဌာနမှ ကျန်းမာရေးဝန်ကြီးဌာန၏ လက်အောက်သို့ ပြောင်းရွှေ့ခဲ့ပြီး ထိုစဉ်က ဆေးပညာဌာန (ယခု ဆေးသိပ္ပံ) ၏ လက်အောက်တွင် စီမံခန့်ခွဲခဲ့သည်။
၁၉၉၆ ခု၊ စက်တင်ဘာ ၂၅ တွင် တက္ကသိုလ်၏ တည်နေရာကို မင်္ဂလာဒုံတပ်နယ်မြေမှ မြောက်ဥက္ကလာပမြို့နယ်သို့ ပြောင်းရွှေ့ခဲ့သည်။
၂၀၀၅ ခုနှစ် ဇွန်လတစ်ရက်နေ့တွင် အင်စတီကျုမှ တက္ကသိုလ်အဆင့်သို့ အဆင့်မြှင့်တင်နိုင်ခဲ့သည်။
ဦးဆောင်မှု thumb|ဆေးတက္ကသိုလ်(၂) ရန်ကုန် ၁၉၆၃ခုနှစ်မှ စတင်၍ ဆေးတက္ကသိုလ်(၂) ရန်ကုန်ကို ပါမောက္ခချုပ်မှ ဦးဆောင်အုပ်ချုပ်သည်။
တာဝန်ထမ်းဆောင်ခဲ့သော ပါမောက္ခချုပ်များမှာ- ၁၉၆၃–၁၉၆၇: ဒုတိယဗိုလ်မှူးကြီး ကိုကိုကြီး ၁၉၆၇–၁၉၇၃: ပါမောက္ခ ဒေါက်တာ ဦးအေး ၁၉၇၃-၁၉၇၉: ပါမောက္ခ ဒေါက်တာ ရွှေတင် ၁၉၇၉–၁၉၈၂: ဒေါက်တာ ခင်မောင်ငြိမ်း ၁၉၈၂–၁၉၈၇: ပါမောက္ခ ဒေါက်တာ တင်အောင်ဆွေ ၁၉၈၇–၁၉၈၉: ပါမောက္ခ ဒေါက်တာ မျိုးသွယ် ၁၉၈၉–၁၉၉၂: ပါမောက္ခ ဒေါက်တာ ကိုလေး ၁၉၉၂–၂၀၀၄: ပါမောက္ခ ဒေါက်တာ သာလှရွှေ ၂၀၀၄–၂၀၀၇: ပါမောက္ခ ဒေါက်တာ သန်းနုရွှေ ၂၀၀၇–၂၀၁၅: ပါမောက္ခ ဒေါက်တာ တင့်ဆွေလတ် ၂၀၁၄–၂၀၁၅: ပါမောက္ခ ဒေါက်တာ ဇော်ဝေစိုး ၂၀၁၅–၂၀၁၇: ပါမောက္ခ ဒေါက်တာ အေးအောင် ၂၀၁၇–၂၀၂၁: ပါမောက္ခ လောက် အေးထွန်း ၂၀၂၁-၂၀၂၅: ပါမောက္ခ ဒေါက်တာအေးအေးခင် ၂၀၂၅- လက်ရှိ: ပါမောက္ခ ဒေါက်တာမိုးဝင့်အောင် ကျောင်းသားများသမဂ္ဂ ဆေးတက္ကသိုလ် - ၂ ရန်ကုန် ကျောင်းသားများသမဂ္ဂ ကို ၂၀၁၅ခုနှစ်တွင် ကျောင်းသားများမှ စတင်တည်ထောင်ခဲ့ပြီး ယနေ့ အချိန်ထိ ဆေး-၂ ကျောင်းသား ကိုယ်စားပြု အဖွဲ့အစည်း အဖြစ် ကျောင်းစီမံခန့်ခွဲရေး၊ ပညာရေး၊ ကျောင်းသားအရေးနှင့် နိုင်ငံရေး လှုပ်ရှားမှုများတွင် ပါဝင်လှုပ်ရှားလျက်ရှိသည်။
ဘာသာရပ်များ ပထမနှစ် အမ်ဘီဘီအက်စ် မြန်မာစာ အင်္ဂလိပ်စာ သင်္ချာ နှင့် စာရင်းအင်း ပညာ ရူပဗေဒ ဓာတုဗေဒ ဇီဝဗေဒ(ရုက္ခဗေဒနှင့် သတ္တဗေဒ) လူ့အကျင့်ဆိုင်ရာ သိပ္ပံပညာ လူသားခန္ဓာဗေဒ မိတ်ဆက် ဇီဝကမ္မဗေဒ နှင့် ဇီဝဓာတုဗေဒ ဒုတိယနှစ် အမ်ဘီဘီအက်စ် ခန္ဓာဗေဒ ဇီဝကမ္မဗေဒ ဇီဝဓာတုဗေဒ တတိယနှစ် အမ်ဘီဘီအက်စ် အထွေထွေ ရောဂါဗေဒ အဏုဇီဝဗေဒ ဆေးဝါးဗေဒ သင်ကြားရေး ဆေးရုံများရှိ ဆေးကုသဆောင်နှင့် ခွဲစိတ်ကုသဆောင်များတွင် ဆေးပညာလက်တွေ့သင်တန်းပေးခြင်း ၁၈ပတ် နောက်ဆုံးနှစ် အပိုင်း(က) အမ်ဘီဘီအက်စ် မှုခင်းဆေးပညာ ကာကွယ်ရေးနှင့် လူမှုရေးဆေးပညာ (နယ်ကွင်းဆင်းသင်တန်း ၃ပတ်) ရောဂါဗေဒ နှင့် သွေးရောဂါပညာ သင်ကြားရေး ဆေးရုံများတွင် ဆေးပညာ၊ ခွဲစိတ်ပညာ၊ သားဖွားနှင့် မီးယပ်ရောဂါပညာ၊ ကလေးကျန်းမာပညာနှင့် ပတ်သက်သော သင်ကြားပို့ချချက်များကို နားထောင်ပြီး လူနာဆောင်များနှင့် ဆေးခန်းများတွင် လေ့လာသင်ယူရသည်။
နောက်ဆုံးနှစ် အပိုင်း(ခ) အမ်ဘီဘီအက်စ် ဆေးပညာ ခွဲစိတ်ပညာ သားဖွားနှင့် မီးယပ်ပညာ ကလေးကျန်းမာပညာ အလုပ်သင်ဆရာဝန် နောက်ဆုံးနှစ် အပိုင်း(ခ) အောင်မြင်ပြီးဆုံးသူတိုင်း ရန်ကုန်(သို့မဟုတ်) တိုင်းနှင့်ပြည်နယ်ရှိ သင်ကြားရေးဆေးရုံများတွင် အလုပ်သင်ဆရာဝန်အဖြစ် ၁နှစ်တာ လက်တွေ့ပညာသင်ယူရသည်။
လက်တွေ့သင်ယူရသော အချိန်ကာလများမှာ- ဘာသာရပ် အချိန်ကာလ ကလေးကျန်းမာပညာ ၂ လခွဲ ပြည်သူ့အကျိုးပြု ဆေးပညာ ၂ ပတ် ဆေးပညာ(စိတ်ရောဂါကုသမှုပညာ အပါအဝင်) ၃ လ သားဖွားနှင့် မီးယပ်ဆေးပညာ ၃ လ ခွဲစိတ်ကုသမှုပညာ(ထိခိုက်ဒဏ်ရာ ဆေးပညာ အပါအဝင်) ၃ လ အလုပ်သင်ဆရာဝန်အဖြစ် ၁နှစ်တာ လက်တွေ့ပညာသင်ယူပြီးမှ ဆေးပညာဘွဲ့ (M.B.,B.S.) အပ်နှင်းခြင်း ခံရသည်။
မြန်မာ့စွယ်စုံကျမ်း၊ အတွဲ(၂) သင်ကြားရေးဌာနများ ဆေးပညာဌာန ခွဲစိတ်ကုပညာဌာန သားဖွားနှင့်မီးယပ်ပညာဌာန ကလေးကျန်းမာပညာဌာန ကလေးကျန်းမာပညာဌာနကို ၁၉၆၈ ခုနှစ်က ဆေးတက္ကသိုလ် ၂ ရန်ကုန် တည်ရှိရာ ပြည်လမ်း၊ မင်္ဂလာဒုံမြို့နယ်တွင် စတင်တည်ထာင်ခဲ့သည်။
ထိုအချိန်က သင်ကြားရေးကို တပ်မတော်ဆေးရုံကြီးတွင် ပြုလုပ်ခဲ့သည်။
တိုးတက်လာသော ကျောင်းသားဦးရေနှင့် မျှတစေရန် ကလေးကျန်းမာပညာ သင်ကြားရေးဌာနများကို မြောက်ဥက္ကလာအထွေထွေရောဂါကုဆေးရုံကြီးတွင် ၁၉၇၇ နှင့် ၁၉၈၂ ခုနှစ်က လည်းကောင်း၊ အင်းစိန်ဆေးရုံနှင့် သင်္ဃန်းကျွန်းဆေးရုံတို့တွင် ၁၉၉၄ ခုနှစ်က လည်းကောင်း၊ တောင်ဥက္ကလာဆေးရုံတွင် ၁၉၉၈ ခုနှစ်က လည်းကောင်း တိုးချဲ့ဖွင့်လှစ်ခဲ့သည်။
၂၀၁၁ ခုနှစ်တွင် ရန်ကင်းကလေးဆေးရုံကြီး ဖွင့်လှစ်သည့်အခါ ဆေးတက္ကသိုလ် ၂ ရန်ကုန်၊ ကလေးကျန်းမာပညာဌာန၏ အဓိက သင်ကြားရေးဆေးရုံဖြစ်လာခဲ့သည်https://um2ygn.edu.mm/pediatrics/။
ကလေးကျန်းမာပညာဌာန ဌာနမှူးများ +၁။
ဒုတိယဗိုလ်မှူးကြီးဒေါ်စိန်ရီ၁၉၆၈-၁၉၈၇၂။
ဒေါက်တာသိန်းသိန်းမြင့်၁၉၈၇-၁၉၈၈၃။
ဒေါက်တာမျိုးမင်းအောင်၁၉၈၈-၁၉၈၉၄။
ဒေါက်တာသိန်းအုပ်ကျော်မြင့်၁၉၈၉-၁၉၉၀၅။
ဒေါက်တာသိန်းအောင်၁၉၉၀-၂၀၀၃၆။
ဒေါက်တာသန်းနုရွှေ၂၀၀၃-၂၀၀၄၇။
ဒေါက်တာအေးမောင်ဟန်၂၀၀၄-၂၀၀၅၈။
ဒေါက်တာဆင်မြူရယ်ကျော်လှ၂၀၀၅-၂၀၀၆၉။
ဒေါက်တာခင်ထွေး၂၀၀၆-၂၀၀၇၁၀။
ဒေါက်တာကြူကြူခင်၂၀၀၇-၂၀၀၉၁၁။
ဒေါက်တာစောဝင်း၂၀၀၉-၂၀၁၁၁၂။
ဒေါက်တာရဲမြင့်ကျော်၂၀၁၁-၂၀၁၃၁၃။
ဒေါက်တာခင်ညိုသိန်း၂၀၁၃-၂၀၂၀ ထင်ရှားကျော်ကြားသော ကျောင်းသားဟောင်းများ စင်သီယာမောင် ချစ်သုဝေ နီနီခင်ဇော် အေးဇံ ဇော်ဝေစိုး ဆက်စပ်ဖတ်ရှုရန် ဆေးတက္ကသိုလ်(၁) ရန်ကုန် ဆေးတက္ကသိုလ် (မန္တလေး) ဆေးတက္ကသိုလ် (မကွေး) ဆေးတက္ကသိုလ် (တောင်ကြီး) ပြည်သူ့ကျန်းမာရေးတက္ကသိုလ်(ရန်ကုန်) ကိုးကား Category:ရန်ကုန်မြို့ Category:ရန်ကုန်မြို့ရှိ တက္ကသိုလ်နှင့်ကောလိပ်များ Category:ရန်ကုန်တိုင်းဒေသကြီးအတွင်းရှိ တက္ကသိုလ်များ Category:မြန်မာနိုင်ငံရှိ ဆေးတက္ကသိုလ်များ Category:မြန်မာနိုင်ငံရှိ တက္ကသိုလ်နှင့်ကောလိပ်များ။
ဆေးဝါးတက္ကသိုလ်(ရန်ကုန်)သည် ရန်ကုန်တိုင်း မြောက်‌ဥက္ကလာပမြို့နယ်တွင် တည်ရှိသည်။
မြန်မာနိုင်ငံတွင်ရှိသော ဆေးဝါးတက္ကသိုလ်(၂)ခုအနက် တစ်ခုအပါအဝင်ဖြစ်သည်။
ဆေးဝါးတက္ကသိုလ်(ရန်ကုန်)တွင် (၄)နှစ်ကြာသင်ကြားရသော ဆေးဝါးပညာဘွဲ့ (BPharm)နှင့် ဆေးဝါးပညာဘွဲ့လွန် (MPharm)များ သင်ကြားပေးသည်။
အလားတူလင့်ခ်များ ဆေးဝါးတက္ကသိုလ်(မန္တလေး) ကိုးကား Category:ရန်ကုန်မြို့ Category:ရန်ကုန်မြို့ရှိ တက္ကသိုလ်နှင့်ကောလိပ်များ Category:ရန်ကုန်တိုင်းဒေသကြီးအတွင်းရှိ တက္ကသိုလ်များ Category:မြန်မာနိုင်ငံရှိ ဆေးတက္ကသိုလ်များ Category:မြန်မာနိုင်ငံရှိ တက္ကသိုလ်နှင့်ကောလိပ်များ။
ခလရ (၅၅) သည် ရခိုင်ပြည်နယ်၊ သံတွဲမြို့တွင် အခြေစိုက်သည်။
ကဏ္ဍ:ခြေလျင်တပ်ရင်းများ။
အမှတ် (၆) ခြေလျင်တပ်ရင်း သည် ရန်ကုန်တိုင်းဒေသကြီး၊ ရွှေပြည်သာမြို့တွင် အခြေစိုက်သည်။
နောက်ခံသမိုင်း ၁၉၅၀ ပြည့်၊ စက်တင်ဘာလ ၁၆ ရက်တွင် မင်္ဂလာဒုံနယ်၌ စဖွဲ့သည်။
၁၉၅၁ ခု၊ မေလ ၂၅ ရက်တွင် ဟင်္သာတသို့လည်းကောင်း၊ ၁၉၅၅ ခု၊ ဒီဇင်ဘာလ ၂၄ ရက်တွင် ကော့ကရိတ်သို့လည်းကောင်း၊ ၁၉၅၇ ခု၊ ဇူလိုင်လ ၂၂ ရက်တွင် မော်လမြိုင်သို့လည်းကောင်း၊ ၁၉၅၉ ခု၊ ဇွန်လ ၄ ရက်တွင် မုတ္တမသို့လည်းကောင်း၊ ၁၉၆၁ ခု၊ အောက်တိုဘာလ ၈ ရက်တွင် ပဲခူးသို့လည်းကောင်း၊ ၁၉၆၂ ခု၊ နိုဝင်ဘာလ ၂၈ ရက်တွင် ပဲနွယ်ကုန်းသို့လည်းကောင်း၊ ၁၉၆၅ ခု၊ နိုဝင်ဘာလ ၂၅ ရက်တွင် ညောင်လေးပင်သို့လည်းကောင်း၊ ၁၉၇၃ ခု၊ မေလ ၅ ရက်တွင် ရွှေပြည်သာသို့လည်းကောင်း အဆင့်ဆင့် တပ်ရွှေ့ခဲ့သည်။
တပ်မှူးများ အမည် ကာလ မှတ်ချက်ဒုဗိုလ်မှူးကြီး ဖေသက် (ကြည်း ၃၆၆၅)မင်္ဂလာဒုံဒုဗိုလ်မှူးကြီး ခင်မောင်ကျော် (ကြည်း ၃၉၉၀)ဟင်္သာတဒုဗိုလ်မှူးကြီး သန်းအောင် (ကြည်း ၃၈၉၂)ကော့ကရိတ်ဒုဗိုလ်မှူးကြီး လှမြင့် (ကြည်း ၃၉၅၂)မော်လမြိုင်ဒုဗိုလ်မှူးကြီး ကြည်မောင် (ကြည်း ၃၈၉၇) - ၁၉၆၂ နိုဝင်ဘာ ၈ ဒုဗိုလ်မှူးကြီး လက်ချ်မရိုင်း (ကြည်း ၃၉၇၇) - ၁၉၆၆ ဒီဇင်ဘာ ၃၀ ဗိုလ်မှူး ချစ်အောင် (ကြည်း ၇၇၉၂) - ၁၉၇၀ ဇွန် ၂၃ ဗိုလ်မှူး စိုးလှိုင် (ကြည်း ၆၂၀၄) - ၁၉၇၀ ဇူလိုင် ၁၈ ဒုဗိုလ်မှူးကြီး တန်ကာဒို့ချ် (ကြည်း ၆၂၅၇) - ၁၉၇၄ မတ် ၂ဒုဗိုလ်မှူးကြီး ရဲမြင့် (ကြည်း ၇၃၆၀) - ၁၉၇၇ ဖေဖေါ်ဝါရီ ၁၄ဗိုလ်မှူး အောင်သန်း (ကြည်း ၇၇၉၂) - ၁၉၇၇ နိုဝင်ဘာ ၁၀ဒုဗိုလ်မှူးကြီး သောင်းကြည် (ကြည်း ၆၇၄၄) - ၁၉၇၈ အောက်တိုဘာ ၂၀ဒုဗိုလ်မှူးကြီး သန်းညွန့် (ကြည်း ၈၅၇၄) - ၁၉၈၄ ဇူလိုင် ၁၅ဒုဗိုလ်မှူးကြီး စောလွင် (ကြည်း ၇၆၇၇) - ၁၉၈၅ ဧပြီ ၁ဒုဗိုလ်မှူးကြီး သိန်းမောင် (ကြည်း ၉၇၁၅) - ၁၉၈၈ ဇူလိုင် ၁၃ဒုဗိုလ်မှူးကြီး သောင်းဝေ (ကြည်း ၁၁၂၀၅) - ၁၉၉၁ ဇွန် ၁၁ဒုဗိုလ်မှူးကြီး စိန်တင်ဝင်း - ၁၉၉၄ ဧပြီ ၇ဒုဗိုလ်မှူးကြီး အေးသိန်း - ၁၉၉၄ အောက်တိုဘာ ၂၇ဒုဗိုလ်မှူးကြီး တင်ဦး - ၂၀၀၀ ကဏ္ဍ:ခြေလျင်တပ်ရင်းများ။
မစ်လ်ခ် (Milk) သည် ၂၀၀၈ ခုနှစ်တွင် ရုံတင်ခဲ့သည့် အတ္ထုပ္ပတ္တိ ရုပ်ရှင်ဇာတ်ကား ဖြစ်သည်။
အမေရိကန် နိုင်ငံရေးသမား ဟာဗေး မစ်လ်ခ် (Harvey Milk) ၏ ဘဝအကြောင်းကို မှီငြမ်းရေးသား ရိုက်ကူးထားခြင်း ဖြစ်သည်။
ဟာဗေး မစ်လ်ခ်သည် ဆန်ဖရန်စစ္စကိုမြို့ ကြီးကြပ်ရေး ဘုတ်အဖွဲ့ဝင်အဖြစ် ရွေးကောက်တင်မြှောက်ခံရသည့် ပထမဦးဆုံးသော ပွင့်ပွင့်လင်းလင်း လိင်တူချစ်သူဖြစ်သည်။
ယင်းရုပ်ရှင်ဇာတ်ကားတွင် မစ်လ်ခ်အဖြစ် ရှောင်းဖန်း (Sean Penn) မှ သရုပ်ဆောင်ထားပြီး ဒါရိုက်တာမှာ Gus Van Sant ဖြစ်သည်။
ရှောင်းဖန်းသည်လည်း ယင်းဇာတ်ကားဖြင့် သူ့အတွက် ဒုတိယမြောက် အော်စကာ အကောင်းဆုံး အမျိုးသား ဇာတ်ဆောင်ဆုကို ရရှိခဲ့သည်။
ကဏ္ဍ:အမေရိကန် ရုပ်ရှင်ဇာတ်ကားများ Category:အယ်လ်ဂျီဘီတီ ရုပ်ရှင်ကားများ။
လင်ကွန်း (Lincoln) သည် အော်စကာဆုရ ကမ္ဘာကျော် ဒါရိုက်တာ စတီဗင် စပီးလ်ဘတ်ခ် ၂၀၁၂ ခုနှစ်တွင် ရိုက်ကူး ထုတ်ဝေခဲ့သည့် အမေရိကန် ရာဇဝင် ရုပ်ရှင်ဇာတ်ကား ဖြစ်သည်။
ယင်းရုပ်ရှင် ဇာတ်ကားမှာ အမေရိကန် သမ္မတဟောင်း အေဘရာဟမ် လင်ကွန်း မကွယ်လွန်မှီ ၄ လအတွင်း ကျွန်စနစ်ပပျောက်ရေးနှင့် သက်ဆိုင်သော ဖွဲ့စည်းပုံ အခြေခံ ဥပဒေ ပုဒ်မ ၁၃ ပြင်ဆင် အတည်ပြုနိုင်ရေးအတွက် ကြိုးပမ်းခဲ့ပုံကို ဖော်ကြူးထားသည်။
ရှင်ဇို အာ့ဘဲ့ (; , , ; ၂၁ စက်တင်ဘာ ၁၉၅၄ – ၈ ဇူလိုင် ၂၀၂၂) သည် ဂျပန်နိုင်ငံရေးသမား တစ်ဦးဖြစ်ပြီး ဂျပန်နိုင်ငံ၏ ဝန်ကြီးချုပ်ဟောင်းနှင့် လစ်ဘရယ် ဒီမိုကရက်တစ်ပါတီ (LDP) ၏ ဥက္ကဋ္ဌအဖြစ် ၂၀၀၆ ခုနှစ်မှ ၂၀၀၇ ခုနှစ်အထိနှင့် ၂၀၁၂ ခုနှစ်မှ ၂၀၂၀ ပြည့်နှစ်အထိ တာဝန်ထမ်းဆောင်ခဲ့သူ ဖြစ်သည်။
မစ္စတာ အာ့ဘဲ့သည် ဂျပန်နိုင်ငံသမိုင်းတွင် သက်တမ်းအကြာဆုံး တာဝန်ထမ်းဆောင်ခဲ့သော ဝန်ကြီးချုပ် ဖြစ်ပြီး ၂၀၀၆ ခုနှစ် စက်တင်ဘာ ၂၆ တွင် စတင်ရာထူးတက်ခဲ့သည်။
ထိုစဉ်အခါက ၎င်းသည် ဒုတိယ ကမ္ဘာစစ်ပြီးနောက် အသက်အငယ်ဆုံး ဝန်ကြီးချုပ် ဖြစ်သည့်အပြင် စစ်ပြီးခေတ် ဖွားမြင်သူ ပမထဦးဆုံးသော ဝန်ကြီးချုပ်လည်း ဖြစ်သည်။
၂၀၀၇ ခုနှစ် စက်တင်ဘာလ ၁၂ ရက်နေ့တွင် ကျန်းမာရေးကြောင့် ရာထူးမှ နုတ်ထွက်ခဲ့သည်။
၅ နှစ်ကြာပြီးနောက် ၂၀၁၂ ခုနှစ် စက်တင်ဘာ ၂၆ ရက်နေ့တွင် LDP ဥက္ကဋ္ဌအဖြစ် ရွေးကောက်တင်မြှောက် ခံခဲ့ရသည်။
၂၀၁၂ ခုနှစ် ဒီဇင်ဘာလ ၏ အထွေထွေ ရွေးကောက်ပွဲတွင် LDP အပြတ်အသတ် အနိုင်ရခဲ့ပြီးနောက် ဝန်ကြီးချုပ် အဖြစ် တကြော့ပြန် တာဝန်ထမ်းဆောင်ခဲ့သည်။
လုပ်ကြံခံရခြင်း ၂၀၂၂ ခုနှစ် ဇူလိုင်လ ၈ ရက်နေ့တွင် ဂျပန်နိုင်ငံတောင်ပိုင်း နာရာမြို့ရှိ ရထားဘူတာရုံတစ်ခု၏ အပြင်ဘက်တွင်ပြုလုပ်သော ရွေးကောက်ပွဲ မဲဆွယ်ပွဲတစ်ခု၌ မိန့်ခွန်းပြောနေစဉ် သေနတ်ဖြင့် ပစ်ခတ်ခံခဲ့ရပြီး ဆေးရုံတွင် ကွယ်လွန်ခဲ့သည်။
အသက် ၄၁ နှစ်အရွယ် သေနတ်သမား တက်စုရ ရာမာဂါမီ အား ရဲတပ်ဖွဲ့က ဖမ်းဆီးနိုင်ခဲ့သည်။
ဆက်စပ်ဖတ်ရှုရန် ရှင်ဇို အာ့ဘဲ့ လုပ်ကြံခံရခြင်း ကိုးကား Category:ဂျပန်နိုင်ငံ၏ ဝန်ကြီးချုပ်များ။
လစ်ဘရယ်ဒီမိုကရက်တစ်ပါတီ (LDP)သည် ဂျပန်နိုင်ငံရှိ နိုင်ငံရေးပါတီတစ်ခုဖြစ်သည်။
ဒုတိယကမ္ဘာစစ် ပြီးကတည်းက ဂျပန်နိုင်ငံကို အဆက်မပြတ်နီးပါး အုပ်ချုပ်လာခဲ့သည့် ပါတီကြီး တစ်ခုလည်း ဖြစ်သည်။
လက်ရှိပါတီဥက္ကဋ္ဌမှာ ဆာနအေ တာကအိချီ ဖြစ်သည်။
ဘတ်ဂွန်းဟျဲ () သည် ကိုရီးယားသမ္မတနိုင်ငံ (တောင်ကိုရီးယား)၏ (၁၁​) ယောက်​မြောက် သမ္မတဖြစ်သည်။
နိုင်ငံတော်သမ္မတအဖြစ် ၂၀၁၃ခုနှစ်မှ ၂၀၁၇ခုနှစ်အထိ တာဝန်ထမ်းဆောင်ခဲ့ကာ အကျင့်ပျက်ခြစားမှုဖြင့် သမ္မတရာထူးမှ ထုတ်ပယ်ခြင်းခံခဲ့ရသည်။
တောင်ကိုရီးယားနိုင်ငံ၏ ပထမဆုံးသော အမျိုးသမီးသမ္မတဖြစ်ကာ ​ရာထူးမှထုတ်ပယ်ခံခဲ့ရသည့် ပထမဆုံး​သော သမ္မတဖြစ်သည်။
ယခင်သမ္မတဟောင်း ပတ်ချုန်ဟီး ၏ သမီးလည်းဖြစ်သည်။
ဘတ်ဂွန်းဟဲသည် မိခင်ဖြစ်သူ သမ္မတကတော် Yuk Young-soo လုပ်ကြံခံရပြီးနောက် လစ်လပ်နေသော First Lady တာဝန်များကို ထမ်းဆောင်ခဲ့သေးသည်။
ရာထူးမှ ထုတ်ပယ်ခံရပြီးနောက် ၂၀၁၈ခုနှစ် ဧပြီလ ၆ရက်နေ့တွင် ထောင်ဒဏ် (၂၄)နှစ် ချမှတ်ခံခဲ့ရသည်။
သို့သော် ၂၀၂၁ခုနှစ် ဒီဇင်ဘာ (၂၄)ရက်နေ့တွင် သမ္မတ မွန်ဂျေအင်း က အထူးလွတ်ငြိမ်းချမ်းသာခွင့် ပေးခဲ့သည်။
ထို့ကြောင့် ၂၀၂၁ခုနှစ် ဒီဇင်ဘာ ၃၁ရက်နေ့တွင် ပြစ်ဒဏ်အားလုံးမှ လွတ်မြောက်လာခဲ့သည်။
အစောပိုင်းဘဝနှင့် ပညာရေး ဘတ်ဂွန်းဟျဲကို ၁၉၅၂ခုနှစ် ဖေဖော်ဝါရီလ ၂ရက်နေ့တွင် ဗိုလ်ချုပ်ကြီး ပတ်ချုန်ဟီးနှင့် ဇနီးဖြစ်သူ Yuk Young soo တို့က မွေးဖွားခဲ့သည်။
ဖခင်ဖြစ်သူ ပတ်ချုန်ဟီးမှာ ၁၉၆၁ခုနှစ် မေ ၁၆ အာဏာသိမ်းပွဲတွင် အဓိကနေရာမှ ပါဝင်သော အာဏာသိမ်းစစ်ခေါင်းဆောင်တစ်ဦး ဖြစ်လာခဲ့သည်။
စွယ်စုံကျမ်းနှစ်ချုပ်၊ (၁၉၇၈) ထို့နောက် ၁၉၆၃ခုနှစ်မှ ၁၉၇၉ခုနှစ်အထိ သမ္မတအဖြစ် တာဝန်ထမ်းဆောင်ခဲ့သည်။
ဘတ်ဂွန်းဟျဲသည် သမီးအကြီးဆုံးဖြစ်ကာ မောင်တစ်ယောက်နှင့် ညီမတစ်ယောက် ရှိသည်။
၁၉၅၃ခုနှစ်တွင် မိသားစုလိုက် ဆိုးလ်မြို့သို့ ပြောင်းရွှေ့ခဲ့ကြသည်။
၁၉၇၀ပြည့်နှစ်တွင် အထက်တန်းပြီးမြောက်ပြီး ဆိုဂန်တက္ကသိုလ်မှ အီလက်ထရောနစ်အင်ဂျင်နီယာ ဘာသာရပ်ဖြင့် အင်ဂျင်နီယာဘွဲ့ ရရှိခဲ့သည်။
ထို့နောက် ပြင်သစ်တွင် ထပ်မံပညာသင်ကြားနေစဉ် မိခင်ဖြစ်သူ First Lady လုပ်ကြံခံခဲ့ရသဖြင့် ကိုရီးယားသို့ ပြန်လာခဲ့သည်။
ထို့နောက် မိခင်ဖြစ်သူ၏ First Lady လုပ်ငန်းတာဝန်များကို သမီးအကြီးဆုံးအနေဖြင့် တာဝန်ယူခဲ့သည်။
၁၉၇၉ခုနှစ် အောက်တိုဘာ ၂၉ရက်နေ့တွင် ဖခင်ဖြစ်သူ သမ္မတ ပတ်ချုန်ဟီး လုပ်ကြံခံခဲ့ရပြန်သည်။
၁၉၈၇ခုနှစ်တွင် ထိုင်ဝမ်ရှိ တရုတ်ယဉ်ကျေးမှုတက္ကသိုလ်မှလည်းကောင်း၊ Pukyong National University မှလည်းကောင်း၊ KAIST မှလည်းကောင်း ဂုဏ်ထူးဆောင်ပါရဂူဘွဲ့များ ရရှိခဲ့သည်။
၁၁ယောက်မြောက်သမ္မတ ၂၀၁၃ခုနှစ် ဖေဖော်ဝါရီလ ၂၅ရက်နေ့တွင် ကိုရီးယားသမ္မတနိုင်ငံ၏ (၁၁)ယောက်မြောက် သမ္မတ ဖြစ်လာခဲ့သည်။
ထိုနေ့ညသန်းခေါင်ယံမှစ၍ ယခင်သမ္မတ အီမြောင်ဘတ်ထံမှ တာဝန်ဝတ္တရားများအား ဆက်ခံခဲ့သည်။
သမ္မတအဖြစ် ကျမ်းသစ္စာကျိန်ဆိုခြင်းကို အမျိုးသားလွှတ်တော် အဆောက်အဦးရှေ့၌ ကျင်းပခဲ့ကာ လူပေါင်း (၇၀,၀၀၀) ကျော်တက်ရောက်ခဲ့ပြီး ကိုရီးယားသမိုင်းတစ်လျှောက် အကြီးကျယ်ဆုံးသော ကျမ်းကျိန်ပွဲဖြစ်သည်။
ထိုပွဲသို့ ထိုင်းနိုင်ငံဝန်ကြီးချုပ် ယင်လပ်ရှင်နာဝပ် အပါအဝင် နိုင်ငံပေါင်း (၂၄)နိုင်ငံမှ အစိုးရထိပ်တန်းအရာရှိ အချို့ တက်ရောက်ခဲ့ကြသည်။
သမ္မတအဖြစ် ပထမဆုံးမိန့်ခွန့်ပြောကြားစဉ်က စီးပွားရေး သာယာဝပြောမှု၊ ပြည်သူများ၏ ပျော်ရွှင်မှု၊ ယဉ်ကျေးမှု ကြွယ်ဝမှု တို့အတွက် ခေတ်သစ်တစ်ခုစတင်ရန် ၎င်း၏အစီအစဉ်များကို ပြောကြားခဲ့သည်။
ထို့အပြင် မြောက်ကိုရီးယားအနေဖြင့် ၎င်းတို့၏ နယူးကလီးယားလက်နက်ကို စွန့်လွှတ်ကာငြိမ်းချမ်းရေးလမ်းစဉ်နှင့် အပြန်အလှန်ဖွံ့ဖြိုးတိုးတက်ရေးတို့အတွက် လမ်းကြောင်းတစ်ခုပေါ်တွင် လျှောက်လှမ်းရန် မျှော်လင့်ကြောင်း ပြောကြားခဲ့သည်။
ထို့အပြင် ကိုရီးယားလူမျိုးများအားလုံး ချမ်းသာမှုနှင့် လွတ်လပ်မှုကို ခံစားနိုင်ရန် ကိုရီးယားကျွန်းဆွယ် ပေါင်းစည်းရေး အရေးကိစ္စများနှင့် ပက်သက်၍ အခြေခံအုတ်မြစ် ဖြစ်သည့် ကိုရီးယားကျွန်းဆွယ် ယုံကြည်မှုတည်ဆောက်ရေးကို တည်ဆောက်ကာ ထိုမှတစ်ဆင့် အိပ်မက်များအကောင်အထည်ဖော်ရန် မျှော်လင့်ကြောင်း ပြောခဲ့သည်။
ရာထူးရယူပြီးနောက် ၂၀၁၃ခုနှစ် မေလတွင် အမေရိကန်ပြည်ထောင်စုသို့ သွားရောက်ခဲ့သည်။
ဤသည်မှာ ၎င်း၏ ပထမဆုံးသော ပြည်ပသို့သွားရောက်သည့် နိုင်ငံတော်အဆင့်ခရီးစဉ်ဖြစ်သည်။
၎င်း၏အရှေ့မှ သမ္မတများကဲ့သို့ပင် အမေရိကန်နှင့် ဆက်ဆံရေးကို ကောင်းမွန်အောင် ထိန်းသိမ်းခဲ့သည်။
ထို့နောက် ဇွန်လတွင် တရုတ်နိုင်ငံသို့ သွားရောက်ခဲ့ကာ သမ္မတ ရှီကျင့်ဖျင်နှင့် တွေ့ဆုံခဲ့သည်။
၎င်း၏သက်တမ်းတွင် မြောက်ကိုရီးယားနှင့် ဆက်ဆံရေးမှာ သိသာစွာ တိုးတက်လာခြင်း မရှိခဲ့ပေ။
thumb|၂၀၁၄ခုနှစ်က မြန်မာနိုင်ငံတွင်ကျင်းပသော အာဆီယံထိပ်သီးအစည်းအဝေး ညစာစားပွဲတွင် ဘတ်ဂွန်းဟျဲအား အခြားသောနိုင်ငံခေါင်းဆောင်များနှင့် တွေ့ရစဉ် ရာထူးမှ ထုတ်ပယ်ခံရခြင်း ၂၀၁၆ခုနှစ်တွင် သမ္မတက သူနှင့် ကာလကြာရှည် ရင်းနှီးခဲ့သော အမျိုးသမီးမိတ်ဆွေတစ်ဦးဖြစ်သော ချွိုင်စွန်စီကို နိုင်ငံရေးကိစ္စများတွင် ဝင်ရောက်စွက်ဖက်ခွင့်ပြုခဲ့ကြာင်း စွပ်စွဲချက်များ ပေါ်ပေါက်လာခဲ့သည်။
ထို့အပြင် ချွိုင်စွန်စီသည် သမ္မတ၏ အာဏာကို အလွဲသုံးစားပြုလုပ်ကာ ကုမ္ပဏီများထံမှ ငွေကြေးများ ရယူခဲ့သည်။
ချွိုင်စွန်စီသည် နိုင်ငံရေးရာထူးခန့်အပ်မှုများတွင်ပါ ဝင်ရောက်စွက်ဖက်ပြီး သမ္မတအား မည်သည့်အဝတ်အစားဝတ်ရမည်ကိုပင် စီစဉ်ပေးကြောင်း စွပ်စွဲခံခဲ့ရသည်။
ထို့နောက် သမ္မတ ဘတ်ဂွန်းဟျဲအား ဆန္ဒပြမှုများ ပေါ်ပေါက်လာခဲ့ကာ နိုဝင်ဘာလတွင်ပြသော ဆန္ဒပြပွဲတစ်ခု၌ လူ (၄၀,၀၀၀)ခန့် ဆန္ဒပြခဲ့ကြသည်။
သမ္မတကို ရုပ်​သေးရုပ်အဖြစ် စွပ်စွဲခဲ့ကြကာ လူဦး​ရေ သန်းချီ၍ပါ​သော ဆန္ဒပြပွဲများကို ဆင်နွှဲပြီး သမ္မတကို ရာထူးမှ နုတ်ထွက်ကာ အစစ်​ဆေးခံရန် ဆန္ဒပြခဲ့ကြသည်။
သမ္မတက အားလုံးမှာ သူ့အမှားဖြစ်ပြီး သူ့အနေဖြင့် ရာထူးမှ နုတ်ထွက်မည်ဖြစ်ကာ သူ၏ကံကြမ္မာကို လွှတ်တော်ထံတွင် ပုံအပ်ထားကြောင်း ပြောကြားခဲ့သည်။